ধর্মশালায় বরুণ চক্রবর্তীদের দাপট! ১১৭ রানে থামল মার্করামদের ইনিংস

ওয়েব ডেস্ক : ধর্মশালায় ভারতীয় (India) বোলিংয়ের দাপট। মাত্র ১১৭ রানে থেমে গেল দক্ষিণ আফ্রিকার (South Africa) ইনিংস। এদিন দারুন বোলিং করেছেন বরুণ চক্রবর্তী থেকে শুরু করে অর্শদীপ সিং-রা। সব বোলাররাই এদিন উইকেট পেয়েছেন। অন্যদিকে দক্ষিণ আফ্রিকায় হয়ে মাত্র একজন খেলোয়াড়ই রান পেয়েছেন। তিনি হলে প্রোটিয়া অধিনায়ক এইডেন মার্করাম। এর ফলে দ্বিতীয় ইনিংসে জিততে হলে ভারতকে করতে হবে মাত্র ১১৮ রান।

এদিন টসে জিতে বোলিংয়ের সিদ্ধান্ত নিয়েছিলেন ভারত অধিনায়ক সূর্যকুমার যাদব (Suryakumar Yadav)। কিন্তু শুরুতেই মাত্র স্কোর বোর্ডে যখন ১ রান। তখন রিজা হেণ্ডরিকসের উইকেট তুলে নেন অর্শদীপ সিং। গত ম্যাচে ৯২ রান করা কুইন্টন ডি কক এদিনের ম্যাচে রান পেলেন না। মাত্র ১ রান করে আউট হন তিনি। তাঁর উইকেট নেন হর্ষিত রানা। স্কোর বোর্ডে যখন ৭ রান, তখন ৩ উইকেট পড়ে যায় দক্ষিণ আফ্রিকার। তবে এর পরে ব্যাটিংয়ের হাল ধরেন ত্রিস্তান স্টাবস ও মার্করাম। এই জুটি ২৩ রানের পার্টনারশিপ গড়েন। কিন্তু ৩০ রানের মাথায় গিয়ে আউট হন স্টাবস।

তার পরে একদিকে মার্করাম রান এগিয়ে নিয়ে গেলেও, উল্টো দিক থেকে উইকেট ধরে রাখতে পারেননি দক্ষিণ আফ্রিকার বাকি ক্রিকেটাররা। এক সময় মনে হচ্ছিল হয়তো ১০০ রানও টপকাতে পারবে না ডি কক-রা। কিন্তু অধিনায়ক মার্করামের ৬১ রানের দৌলতে সম্মানজনক রান তুলতে পারে দক্ষিণ আফ্রিকা।

আরও খবর : ফ্লপ বৈভব, হিট জর্জ! এশিয়া কাপে ফের পাকবধ ভারতের

অন্যদিকে, দক্ষিণ আফ্রিকার বিরুদ্ধে গত ম্যাচে ভারতীয় বোলাররা মার খেলেও, এদিন ভালো বোলিং করলেন তাঁরা। এদিন অর্শদীপ সিং, হর্ষিত রানা, বরুণ চক্রবর্তী ও কুলদীপ যাব দু’টি করে উইকেট নেন। অন্যদিকে হর্ষিত রানা এবং শিবম দুবে নেন একটি করে উইকেট।

প্রসঙ্গত, পাঁচ ম্যাচের টি২০ সিরিজে একটি করে ম্যাচ জিতেছে ভারত ও দক্ষিণ আফ্রিকা। আজ ধর্মশালায় হচ্ছে তৃতীয় নম্বর ম্যাচ। ফলে এদিনের ম্যাচ ভারতের কাছে বেশ গুরুত্বপূর্ণ। এই ম্যাচ জিতলে ভারত অনেকটাই এগিয়ে থাকবে। তবে মাত্র ১১৮ রান তাড়া করতে গিয়ে আজ ভারতীয় ব্যাটাররা কেমন ব্যাটিং করেন, এটাই এখন দেখার বিষয়।

দেখুন অন্য খবর :