আইসিসি টি-২০ র‍্যাঙ্কিংয়ে দাপট ভারতীয়দের!

ওয়েব ডেস্ক : টি২০-তে বিশ্বসেরা হয়েছে ভারতীয় পরুষ দল। এমনকি দ্বিপাক্ষিক সিরিজেও অসাধারণ পারফরম্যান্স করে চলেছে টিম ইন্ডিয়া (Team India)। তার সুফল মিলল আইসিসি র‍্যাঙ্কিংয়ে (ICC Rankings)। ব্যাটিং ও বোলিং দুই বিভাগেই শীর্ষে রয়েছেন ভারতীয় ক্রিকেটাররা। ব্যাটারদের তালিকায় প্রথম দশের জনের তালিকায় রয়েছেন ভারতীয় ৩ ব্যাটার।

আইসিসি টি২০ ব্যাটারদের মধ্যে সবথেকে শীর্ষে রয়েছেন অভিষেক শর্মা (Abhishek Sharma)। সেই তালিকায় ভারতীয় ওপেনারের রেটিং পয়েন্ট ৯২৫। এই তালিকায় দ্বিতীয় স্থানে রয়েছেন ইংল্যান্ডের ফিল সল্ট। তাঁর রেটিং পয়েন্ট ৮৪৯। আইসিসি ব্যাটারদের তালিকায় তিন নম্বরে রয়েছেন তিলক বর্মা (Tilak Varma)। তাঁর রেটিং পয়েন্ট ৭৮৮। তার পরে তালিকায় অষ্টম নম্বরে রয়েছেন ভারত অধিনায়ক সূর্যকুমার যাদব (Suryakumar Yadav)। তাঁর রেটিং পয়েন্ট ৬৯৬ পয়েন্ট।

আরও খবর :  বেটিং অ্যাপে বিজ্ঞাপন, রায়না ও ধওয়ানের সম্পত্তি বাজেয়াপ্ত ED-র!

অন্যদিকে আইসিসি টি২০ বোলারদের তালিকায় প্রথম স্থানে রয়েছেন বরুণ চক্রবর্তী (Varun Chakaravarthy)। তাঁর রেটিং পয়েন্ট ৭৯৯। তবে এই তালিকায় আর কোনও ভারতীয় বোলাররা জায়গা পাননি। কূলদীপ যাদব পাঁচ ধাপ নেমে চলে গিয়েছেন ১৫ নম্বরে। অন্যদিকে আইসিসি টি২০ অলরাউন্ডারদের তালিকায় চতুর্থ স্থানে রয়েছেন হার্দিক পাণ্ডিয়া।

বর্তমানে অস্ট্রেলিয়ার বিরুদ্ধে টি২০ সিরিজ খেলছে ভারত। সিরিজে ইতিমধ্যে ২-১ ব্যবধানে এগিয়ে গিয়েছেন শুভমন গিলরা। বাকি আর মাত্র একটি ম্যাচ। তা হবে আগামী ৮ নভেম্বর। সেই ম্যাচ জিতলে সিরিজ জয় করবে ভারত। তবে সিরিজ শেষ হওয়ার আগেই খুশির খবর পেল ভারতীয় ক্রিকেটাররা।

দেখুন অন্য খবর :